Hegdehaugsveien (Oslo)

Hegdehaugsveien (1-35, 2-36) er en gate i Homansbyen i Oslo. Den går fra Pilestredet og krysser Parkveien ved Lorry og krysser siden Josefines gate og straks etter bytter den navn til Bogstadveien. Opprinnelig var det en gammel gårdsvei som er oppkalt etter plassen Hegdehaugen, tidligere Heidehagen etter en familie som het Heide. I den tidligere hagen i Josefines gate 21, ved krysset med Hegdehaugsveien, ligger den lille, offentlige Josefines park.

Stykket mellom Parkveien og Bogstadveien inngår i fylkesvei 168.

Galleri

 Bygninger 
NrBildeBeskrivelse 1  Hegdehaugsveien 1|100px|bottom  Bolig- og forretningsgård (ark. Carl Michalsen) på hjørnet ved Welhavens gate byggemeldt 1897 for Grønneberg & Andersen, i likhet med nabobygget Pilestredet 43. Fem etasjer i pusset tegl. Brukket hjørne. Forretninger i gateetasjen. Listeført. 2  Hegdehaugsveien 2|100px|bottom  Bygård (ark. Eduard Carlén oppført 1874. Tre etasjer med pusset fasade. Vernet etter Plan- og bygningsloven sammen med nabogården, Pilestredet 41C, av samme arkitekt. Bygningene omslutter et gårdsrom med bakgårdsbygninger. 3  Hegdehaugsveien 3|100px|bottom  Fra 1856 lå et barnehjem på denne adressen. Nåværende gård er tegnet av Knut Knutsen og oppført i 1937. Listeført. 4  Hegdehaugsveien 4|100px|bottom  Hjørnegård (ark. Carl Aaman) på østsiden av Welhavens gate oppført 1898. Tre etasjer med pusset fasade. Listeført. 5  Hegdehaugsveien 5|100px|bottom  Boliggård (ark. Knut Knutsen) oppført 1937. Seks etasjer. Listeført. 6  Hegdehaugsveien 6|100px|bottom  Listeført bygård fra siste kvartal av 1800-tallet på sørsiden av krysset med Welhavens gate. 7  Hegdehaugsveien 7|100px|bottom  Listeført bygård fra siste kvartal av 1800-tallet. Fire etasjer i pusset tegl. Enkel nyrenessanse. 8  Hegdehaugsveien 8|100px|bottom  Listeført bygård fra siste kvartal av 1800-tallet. Tre etasjer med pusset fasade. 9  Hegdehaugsveien 9|100px|bottom  Treetasjers bygård fra slutten av 1870-årene. Carl Fredrik Diriks bodde her 1880–83. Listeført. 10  Hegdehaugsveien 10|100px|bottom  Bolig- og forretningsgård (ark. Ekman & Smith) byggemeldt 1895 for Jens Jacobsen Krogstie, som fikk oppført en rekke bygårder i området. Fem etasjer med fasade av rød tegl med puss og stukkatur, på hjørnet ved Sven Bruns gate. Brukket hjørne. Listeført. 11  Hegdehaugsveien 11|100px|bottom  Listeført bygård fra siste kvartal av 1800-tallet. Fire etasjer i pusset tegl (kvaderpuss i første) samt loftsetasje. Nyerenssanse. 12  Hegdehaugsveien 12|100px|bottom  Leiegård (ark. Frithjof Aslesen) byggemeldt 1894 for eiendomsspekulanten Wilhelm Forsethlund. 4 1/2 etasjer i pusset tegl. Takarker er tilføyd senere. Forretninger i gateetasjen. Listeført. 14  Hegdehaugsveien 14|100px|bottom  Bolig- og forretningsgård (ark. Oscar Dehkes) oppført 1898–99 for Gustaf Anderson. Fire etasjer med pusset fasade, som er symmetrisk mot Hegdehaugsveien. Listeført. 15  Hegdehaugsveien 15|100px|bottom  Listeført bygård fra siste kvartal av 1800-tallet. Fire etasjer med pusset fasade (kvaderpuss i første) samt loftsetasje. Enkel nyrenessanse. 17  Hegdehaugsveien 17|100px|bottom  Hybelhus (ark. Torp & Torp) oppført 1938. Syv etasjer. 18  Hegdehaugsveien 18|100px|bottom  Leiegård (ark. Oscar Dehkes) oppført 1897 for enkefru C. Stabell som bolig for Slottets personale. U-formet bygg med to fløyer vekk fra gaten. Fire etasjer i pusset tegl. Bygget skulle rives på 1970-tallet, men ble reddet etter lang strid. Tildelt Arkitekturvernprisen 1989. Listeført. 19  100px|bottom  Grønneberg barnehage 20  Hegdehaugsveien 20|100px|bottom  Listeført bygård oppført 1889–90, muligens tegnet av Rudolf Haeselich. Tre etasjer i pusset tegl (kvaderpuss i første) samt loftsetasje. Enkel nyrenessanse. 21  Hegdehaugsveien 21|100px|bottom  Leiegård (ark. Leif Egeberg) oppført 1936. Fem etasjer. 21B  Hegdehaugsveien 21B|100px|bottom  Listeført bygård oppført 1871. Tre etasjer med pusset fasade samt loftsetasje og kjeller. 22  Hegdehaugsveien 22|100px|bottom  Bolig- og forretningsgård (ark. Matheus Mosgaard) oppført 1898–1900. Fire etasjer, hvorav de tre øverste med pusset fasade, samt loftsetasje. Restauranter i gateetasjen. Listeført. 23  Hegdehaugsveien 23|100px|bottom  Mellom Hegdehaugsveien og Pilestredet lå tidligere Soenerløkken (også kalt Lassonløkken og flere andre navn), som var en samling av flere tidligere løkkeeiendommer. Et våningshus i nr. 23 ble påbygget ca. 1848 av daværende eier professor Marcus Jacob Monrad. Monrad bodde i husets første etasje, og leide ut andre etasje til blant andre professor Sophus Bugge og assessor Edvard Omsen Heiberg. Huset ble sogt ved Monrads død, og revet i 1899. Nåværende bolig- og forretningsgård (ark. Aspen & Winther) er oppført i 1902. Fire etasjer, hvorav tre med pusset fasade, samt loftsetasje. Karakteristiske takarker. Listeført. 24  Hegdehaugsveien 24|100px|bottom  Bolig- og forretningsgård (ark. Julius Foseid) oppført 1898–99 samtidig med nabogården Parkveien 25. Fire etasjer i gul tegl samt loftsetasje (innredet for beboelse på 1900-tallet). Listeført. 25  Hegdehaugsveien 25|100px|bottom  
Bolig- og forretningsgård (ark. Ludwig Zapffe) oppført 1893 for Dirk Voss Blaauw. Tre etasjer med pusset fasade. Listeført. 26  Hegdehaugsveien 26|100px|bottom  Bolig- og forretningsgård oppført 1874. Tre etasjer, hvorav de to øverste med pusset fasade. Listeført. 27  100px|bottom  Bolig- og forretningsgård (ark. Ludwig Zapffe) oppført 1894 for Dirk Voss Blaauw. Bak nr. 27A ble en toetasjers murvilla oppført 1860 for Ludvig Mathias Lindeman etter at hans trevilla brant ned året før. Disse er listeført sammen med tidligere fjøs/stall i 27C. 28  Hegdehaugsveien 28|100px|bottom  Bolig- og forretningsgård (ark. Ove Ekman) oppført 1880 for Dirk Voss Blaauw. Tre etasjer i pusset tegl. Mindre ombygging i 1887, tilbygg og uthus (ved Hjalmar Welhaven) i 1896 og nytt tilbygg (ved Carl Aaman) i 1908. Listeført. 28  Hegdehaugsveien 28|100px|bottom  Bak nr. 28 står et halvannen etasjes sveitserhus fra 1855 som opprinnelig hadde adresse Badehusgaten 55. Nevnte gate gikk inn her, men forsvant allerede på 1800-tallet.Listeført sammen med smie og fjøs/stall. 29  Hegdehaugsveien 29|100px|bottom  Bolig- og forretningsgård (ark. Harald Olsen) oppført 1884. Gården går et stykke innover fra gaten og har fire til fem etasjer, de fleste med pusset fasade. Listeført. Lavt, nyere tilbygg på nordsiden. 30  Hegdehaugsveien 30|100px|bottom  Bygård oppført 1892. Tre etasjer med pusset fasade. Forretninger i gateetasjen. 30B  Hegdehaugsveien 30B|100px|bottom  Listeført bygård fra siste kvartal av 1800-tallet. Tre etasjer med pusset fasade. Forretninger i gateetasjen. 31  Hegdehaugsveien 31|100px|bottom  I nr. 31–33 lå tidligere Homansslottet (ark. Georg Bull), en nygotisk leiegård oppført 1866. Denne ble revet i 1956, og Caltex-gården (Texaco-gården, ark. Christian Astrup) ble oppført 1959. Senere er bensinstasjonen fjernet og bygningen har fått ny fasade. Grøntområdene mot Hegdehaugsveien og Oscars gate er vernet etter Plan- og bygningsloven. 32  Hegdehaugsveien 32|100px|bottom  En villa ble oppført i 1858 etter tegninger av Georg Bull. Dagens hjørnegård (ark. Julius Foseid) ble oppført 1897. Her inntraff natt til 6. november 1938 en av Oslos verste brannkatastrofer da 29 personer omkom under en fest i Andersons fotoatelier. Bygningen er listeført. En Narvesen-kiosk fra ca. 1957 (eller området den stod på) er opplyst å være vernet etter Plan- og bygningsloven, men ble revet i 2014 og erstattet med en ny kiosk (ark. ATP arkitekter). 34  Hegdehaugsveien 34|100px|bottom  Her stod en bolig- og forretningsgård i nyrenessanse tegnet av Ove Ekman og oppført i 1895 for kjøpmann Olaus Syvertsen. Denne er revet til fordel for bolig- og forretningsgården Oscarslund (ark. Hjørdis Egner), oppført 1986. Fire etasjer. Bygningen henger sammen med Josefines gate 22. 35  Hegdehaugsveien 35|100px|bottom  Apotekergården ble oppført for Olaus Syvertsen i 1870. Her lå apoteket Hygiea. Gården ble revet i 1960, og en ny gård (ark. Chrsitian Astrup) er oppført med bl.a. apotek. Vernet etter Plan- og bygningsloven. 36  Hegdehaugsveien 36|100px|bottom  Her ble en halvannen etasjes villa oppført 1857 for Just Gude-Smith på den daværende Smiths løkke. Villaen ble revet i 1950-årene til fordel for den nåværende boligblokken (ark. G.D. Advocaat, 1957).

 Referanser 
Oslo gårdkalender, s. 143.
Oslo gårdkalender, s. 144.

Geir Tandberg Steigan: Oslo: Hegdehaugsveien 1 (Arkitekturhistorie.no)
Geir Tandberg Steigan: Oslo: Hegdehaugsveien 10 (Arkitekturhistorie.no)
Geir Tandberg Steigan: Oslo: Hegdehaugsveien 12 (Arkitekturhistorie.no)
Geir Tandberg Steigan: Jugendstil i Oslo: Hegdehaugsveien 14 (Arkitekturhistorie.no)
Geir Tandberg Steigan: Oslo: Hegdehaugsveien 24 (Arkitekturhistorie.no)
Geir Tandberg Steigan: Oslo: Hegdehaugsveien 28 (Arkitekturhistorie.no)
Geir Tandberg Steigan: Oslo: Hegdehaugsveien 28 (Arkitekturhistorie.no)
Geir Tandberg Steigan: Homansbyens hus: Hegdehaugsveien 31–33 (Arkitekturhistorie.no)
Geir Tandberg Steigan: Oslo: Hegdehaugsveien 32 (Arkitekturhistorie.no)
Geir Tandberg Steigan: Homansbyens hus: Hegdehaugsveien 32 (Arkitekturhistorie.no)
Geir Tandberg Steigan: Homansbyens hus: Hegdehaugsveien 34 (Arkitekturhistorie.no)
Geir Tandberg Steigan: Homansbyens hus: Hegdehaugsveien 35 (Arkitekturhistorie.no)
Geir Tandberg Steigan: Homansbyens hus: Hegdehaugsveien 36 (Arkitekturhistorie.no)
Geir Tandberg Steigan: Kart over Homansbyen  (Arkitekturhistorie.no) 
Geir Tandberg Steigan: Arkitekter: Haakon Ludwig Zapffe (1868–1908) (Arkitekturhistorie.no)

Oslo kommune om Grønneberg barnehage 

Og inn til badeanstalten Karlsro, jf. dette kartet fra 1860. 

Olsen (2017), s. 80.
Olsen (2017), s. 81.
Olsen (2017), s. 82.
Olsen (2017), s. 83.
Olsen (2017), s. 85.
Olsen (2017), s. 88.
Olsen (2017), s. 90.

 Litteratur 




 Eksterne lenker 


Kategori:Veier i Oslo
Kategori:Veier i bydel Frogner
Kategori:Veier i bydel St. Hanshaugen